Split (1)

train · 4.29M rows

id int64 1 59.4k	title stringlengths 6 4.17k ⌀	text stringlengths 1 12.3k ⌀
102	Normativ hüquqi aktlar haqqında	22.2. tənzimləmə predmetini əks etdirən normativ hüquqi aktın adı (başlığı);
102	Normativ hüquqi aktlar haqqında	22.3. normativ hüquqi aktın qəbul edildiyi tarix və yer;
102	Normativ hüquqi aktlar haqqında	22.4. müvafiq normativ hüquqi aktı imzalamaq səlahiyyəti olan şəxsin imzası;
102	Normativ hüquqi aktlar haqqında	22.5. normativ hüquqi aktın nömrəsi.
102	Normativ hüquqi aktlar haqqında	Maddə 23. Normativ hüquqi aktın strukturu
102	Normativ hüquqi aktlar haqqında	23.1. Özündə hüquq normalarını əks etdirən maddə və ya bənd normativ hüquqi aktın əsas struktur elementidir. Hüquq normaları "maddə" adı altında maddələr şəklində qanunlara daxil edilir. Digər normativ hüquqi aktlar "bənd" sözü yazılmadan bəndlərdən ibarətdir.
102	Normativ hüquqi aktlar haqqında	23.2. Normativ hüquqi aktların məzmunca yaxın maddələri (bəndləri) fəsillərdə birləşə bilərlər. Məzmunca yaxın olan bir neçə fəsil bölmələrdə birləşə bilər.
102	Normativ hüquqi aktlar haqqında	23.3. Normativ hüquqi aktın maddələri ayrı-ayrı hüquq normalarını əks etdirən bəndlərə, bəndlər isə yarımbəndlərə bölünə bilər. Maddə, bənd və yarımbəndlərin daxilində abzaslara ayrılan hissələr ola bilər.
102	Normativ hüquqi aktlar haqqında	23.4. Məcəllənin daxili strukturu digər əsaslarla qurula bilər.
102	Normativ hüquqi aktlar haqqında	23.5. Normativ hüquqi aktın qəbul edilməsinin məqsəd və səbəblərini, onun qarşısında duran əsas vəzifələri izah etmək zərurəti olan hallarda normativ hüquqi akta giriş hissəsi (preambula) verilir.
102	Normativ hüquqi aktlar haqqında	23.6. Zəruri hallarda normativ hüquqi aktda istifadə edilən termin və anlayışların mənasını izah edən maddə həmin normativ hüquqi akta daxil edilə bilər.
102	Normativ hüquqi aktlar haqqında	23.7. Normativ hüquqi aktın fəsilləri və maddələrin adları olmalıdır.
102	Normativ hüquqi aktlar haqqında	23.8. Həcmcə kiçik, fəsilsiz olan normativ hüquqi aktın maddələri adsız ola bilər.
102	Normativ hüquqi aktlar haqqında	23.9. Normativ hüquqi aktın strukturuna əlavələr daxil edilə bilər.
102	Normativ hüquqi aktlar haqqında	23.10. Məcəllənin, zəruri halda həcmcə iri normativ hüquqi aktın strukturuna mündəricat daxil edilir.
102	Normativ hüquqi aktlar haqqında	Maddə 24. Normativ hüquqi aktlara əlavə və dəyişikliklərin edilməsi
102	Normativ hüquqi aktlar haqqında	24.1. Normativ hüquqi aktın hissəsi (fəsli, maddəsi, bəndi) qüvvədən düşmüş hesab edildikdə, onlar qüvvədə olan aktdan çıxarılır, lakin onların nömrələri saxlanılır və normativ hüquqi aktın hissələrinin (fəsillərin, maddələrin, bəndlərin) nömrələri dəyişmir.
102	Normativ hüquqi aktlar haqqında	24.2. Normativ hüquqi akta əlavə hissə (fəsil, maddə, bənd) əlavə edildikdə, onlar aktın hissələrinin nömrələrini təkrarlamaqla əlavə nömrə ilə daxil edilir.
102	Normativ hüquqi aktlar haqqında	Maddə 25. Normativ hüquqi aktlarda başqa aktların maddələrinə istinad edilməsi və aktlarda başqa aktların maddələrinin təkrarlanması
102	Normativ hüquqi aktlar haqqında	Zəruri hallarda normativ hüquqi aktda digər aktların maddələrinə istinadlara, habelə yüksək səviyyəli aktlara istinad etməklə belə normativ hüquqi aktların ayrı-ayrı müddəalarının təkrarlanmasına yol verilir.
102	Normativ hüquqi aktlar haqqında	Maddə 26. Normativ hüquqi aktların maddələrində başqa maddələrə istinad edilməsi
102	Normativ hüquqi aktlar haqqında	Hüquqi normaların arasında qarşılıqlı əlaqəni pozmamaq və yaxud təkrarlara yol verməmək zərurəti olduğu hallarda, normativ hüquqi aktın maddələrində həmin normativ hüquqi aktın başqa maddələrinə istinad edilə bilər.
102	Normativ hüquqi aktlar haqqında	Maddə 27. Normativ hüquqi aktın dili
102	Normativ hüquqi aktlar haqqında	Aktın mətni sadə, ədəbi dildə verilməlidir. Köhnəlmiş, çoxmənalı söz və ifadələrdən, obrazlı sözlərdən, epitet və metaforalardan istifadə edilməsinə yol verilmir.
102	Normativ hüquqi aktlar haqqında	Maddə 28. Normativ hüquqi aktda məsuliyyət tədbirlərinin nəzərdə tutulması
102	Normativ hüquqi aktlar haqqında	Dövlət və yerli özünüidarə orqanlarının, siyasi partiyaların, ictimai birliklərin, həmkarlar ittifaqları təşkilatlarının, onların vəzifəli şəxslərinin, hüquqi və fiziki şəxslərin vəzifələrini nəzərdə tutan aktlarda həmin vəzifələrin pozulmasına görə qüvvədə olan qanunvericiliklə məsuliyyət nəzərdə tutulmamışdırsa, bu cür məsuliyyət tədbirləri göstərilməlidir.
102	Normativ hüquqi aktlar haqqında	Maddə 29. Yeni normativ hüquqi aktın qəbul edilməsi ilə əlaqədar qüvvədə olan aktların öz qüvvəsini itirməsi və ya onlara dəyişikliklər və əlavələr edilməsi
102	Normativ hüquqi aktlar haqqında	29.1. Yeni aktın qəbul edilməsi ilə yeni normativ göstərişlərə zidd olan və ya yeni aktla tam əhatə olunan, yaxud formal olaraq qüvvədən düşməmiş, lakin faktik əhəmiyyətini itirən əvvəllər qəbul edilmiş bütün aktlar, yaxud onun hissələri bu Qanunla müəyyən edilmiş qaydada qüvvəsini itirmiş hesab olunur.
102	Normativ hüquqi aktlar haqqında	29.2. Yeni normativ hüquqi aktın qəbul edilməsi ilə əlaqədar olaraq zəruri hallarda qüvvədə olan normativ hüquqi aktlara onları qəbul etmiş orqan tərəfindən müvafiq dəyişikliklər və əlavələr edilir.
102	Normativ hüquqi aktlar haqqında	Maddə 30. Normayaradıcı orqanın ləğvi və ya yenidən təşkili hallarında onun aktlarının qüvvədən düşməsi, yayılması, onlara dəyişiklik və əlavələr edilməsi
102	Normativ hüquqi aktlar haqqında	Normayaradıcı orqanın ləğvi və ya yenidən təşkili zamanı onun aktlarının qüvvədən düşmüş hesab edilməsi, onların yayılması, onlara dəyişiklik və əlavələr edilməsi məsələləri həmin orqanın hüquqi varisi və yaxud yuxarı orqan tərəfindən həll edilir.
102	Normativ hüquqi aktlar haqqında	4-cü fəsil Normatİv hüquqİ aktların müstəqİl elmİ ekspertİzası
102	Normativ hüquqi aktlar haqqında	Maddə 31. Layihələrin elmi ekspertizası və onun məqsədi
102	Normativ hüquqi aktlar haqqında	31.1. Baxılmaq və qəbul olunmaq üçün təqdim edilmiş normativ hüquqi akt layihəsinin keyfiyyətinin qiymətləndirilməsi üçün müstəqil elmi (hüquqi, iqtisadi, maliyyə, texniki, ekoloji və s.) ekspertiza keçirilə bilər.
102	Normativ hüquqi aktlar haqqında	31.2. Elmi ekspertizanın əsas məqsədləri:
102	Normativ hüquqi aktlar haqqında	31.2.1. Hazırlanan layihələrin yüksək keyfiyyətinin, əsaslılığının, qanuniliyinin və aktuallığının təmin edilməsi;
102	Normativ hüquqi aktlar haqqında	31.2.2. qəbul edilən normativ hüquqi aktların elmi əsaslandırılmış sisteminin yaradılması;
102	Normativ hüquqi aktlar haqqında	31.2.3. qəbul edilən aktların mümkün neqativ, sosial, iqtisadi, hüquqi, ekoloji və digər nəticələrinin aşkarlanmasıdır.
102	Normativ hüquqi aktlar haqqında	Maddə 32. Layihəni ekspertizaya göndərmək səlahiyyəti
102	Normativ hüquqi aktlar haqqında	Normativ hüquqi aktın layihəsi onu qəbul etmək səlahiyyəti olan orqanın rəhbərliyinin qərarı ilə elmi ekspertizaya göndərilə bilər.
102	Normativ hüquqi aktlar haqqında	Maddə 33. Qanun layihəsinin hazırlanmasında iştirak edən ekspertlərin hüquqları
102	Normativ hüquqi aktlar haqqında	Qanun layihəsinin ekspertizasında iştirak edən şəxslərin:
102	Normativ hüquqi aktlar haqqında	33.1. Azərbaycan Respublikası Milli Məclisinin Aparatında və başqa dövlət orqanlarındakı layihənin hazırlanması ilə bağlı material və sənədlərlə, o cümlədən razılaşdırma və ümumxalq müzakirəsi zamanı alınmış təklif, rəy, irad və başqa materiallarla tanış olmaq;
102	Normativ hüquqi aktlar haqqında	33.2. müvafiq layihə müzakirə edilərkən, normativ hüquqi aktı qəbul etmək hüququ olan kollegial orqanların işində iştirak etmək hüquqları var.
102	Normativ hüquqi aktlar haqqında	Maddə 34. Ekspertlərin müstəqilliyi
102	Normativ hüquqi aktlar haqqında	Ekspertlər normativ hüquqi aktı qiymətləndirərkən müstəqildirlər və ekspertiza keçirmə tapşırığı verən orqandan asılı deyillər.
102	Normativ hüquqi aktlar haqqında	Maddə 35. Ekspert rəyinə baxılması
102	Normativ hüquqi aktlar haqqında	Azərbaycan Respublikası Milli Məclisinə təqdim edilmiş və ekspertizaya göndərilmiş qanunun və ya başqa normativ hüquqi aktın layihəsi Azərbaycan Respublikasının Milli Məclisində yalnız ekspert rəyi verildikdən sonra müzakirə edilir.
102	Normativ hüquqi aktlar haqqında	5-ci fəsil Normatİv hüquqİ aktların dərcİ və başqa formada YAYILMASI
102	Normativ hüquqi aktlar haqqında	Maddə 36. Normativ hüquqi aktların dərci
102	Normativ hüquqi aktlar haqqında	36.1. Referendumla qəbul olunmuş aktlar, qanunlar, Azərbaycan Respublikası Prezidentinin fərmanları, Azərbaycan Respublikası Nazirlər Kabinetinin qərarları istisna olmaqla, özündə dövlət sirləri əks etdirən normativ hüquqi aktların yayılması və qüvvəyə minməsi qaydası müvafiq icra hakimiyyəti orqanı tərəfindən müəyyənləşdirilir.
102	Normativ hüquqi aktlar haqqında	36.2. Rəsmi qaydada dərc olunmuş normativ hüquqi aktlar qüvvəyə mindikdən sonra onların hər hansı orqan tərəfindən yerlərə göndərilmə faktından asılı olmayaraq, bütün dövlət orqanları və vəzifəli şəxslər tərəfindən tətbiq və icra olunmalıdır.
102	Normativ hüquqi aktlar haqqında	Maddə 37. Normativ hüquqi aktın icraçılarının vəzifələri
102	Normativ hüquqi aktlar haqqında	Normativ hüquqi aktın icrası üçün məsul olan orqan və vəzifəli şəxslər:
102	Normativ hüquqi aktlar haqqında	37.1. icraçıları aktla tanış etməli (zəruri hallarda iltizamnamə ilə);
102	Normativ hüquqi aktlar haqqında	37.2. zəruri hallarda aktların surətləri, onlardan çıxarışlarla icraçıları təmin etməli, aktları görünən yerlərdə asmalı, aktın qüvvəsi şamil edilən təşkilat, orqan və şəxslərin nəzərinə çatdırmaq üçün zəruri tədbirlər görməlidirlər.
102	Normativ hüquqi aktlar haqqında	Maddə 38. Normativ hüquqi aktların dərc olunması
102	Normativ hüquqi aktlar haqqında	38.1. Azərbaycan Respublikasının qanunları, Azərbaycan Respublikası Prezidentinin fərmanları və sərəncamları rəsmi nəşrlər sayılan "Azərbaycan" qəzetində və "Azərbaycan Respublikasının qanunvericilik toplusu"nda dərc olunur.
102	Normativ hüquqi aktlar haqqında	38.2. Azərbaycan Respublikası Milli Məclisinin qərarları "Azərbaycan" qəzetində və "Azərbaycan Respublikası Milli Məclisinin məlumatı"nda dərc olunur.
102	Normativ hüquqi aktlar haqqında	38.3. Azərbaycan Respublikasının Nazirlər Kabinetinin qərarları rəsmi nəşr sayılan "Azərbaycan Respublikası qanunvericilik toplusu" və "Respublika" qəzetində dərc olunur, zəruri hallarda onların dərhal və geniş yayımının təmini üçün digər kütləvi informasiya vasitələrinin köməyindən istifadə olunur.
102	Normativ hüquqi aktlar haqqında	38.5. Azərbaycan Respublikasının qanunvericiliyində nəzərdə tutulmuş qaydada Azərbaycan Respublikası Milli Məclisi və müvafiq icra hakimiyyəti orqanları qəbul etdikləri normativ hüquqi aktları rəsmi dərc edə bilərlər.
102	Normativ hüquqi aktlar haqqında	38.6. Bu maddədə göstərilmiş normativ hüquqi aktlar onu qəbul etmiş orqanlar və ya müvafiq icra hakimiyyəti orqanı tərəfindən əhalinin geniş kütlələrinin tanış olması zərurəti nəzərə alınmaqla lazımi tirajda dərc edilir.
102	Normativ hüquqi aktlar haqqında	38.7. Normativ hüquqi aktlar, həmçinin istənilən kütləvi informasiya vasitələri və nəşriyyatlar tərəfindən dərc oluna bilər.
102	Normativ hüquqi aktlar haqqında	Maddə 39. Azərbaycan Respublikası Konstitusiya Məhkəməsinin qərar və qərardadlarının dərci
102	Normativ hüquqi aktlar haqqında	Azərbaycan Respublikası Konstitusiya Məhkəməsinin qərarları və dərc olunmalı qərardadları rəsmi nəşr sayılan "Azərbaycan" qəzetində və "Azərbaycan Respublikası Konstitusiya Məhkəməsinin məlumatı"nda dərc olunur.
102	Normativ hüquqi aktlar haqqında	Maddə 40. Azərbaycan Respublikası Mərkəzi Seçki Komissiyasının aktlarının dərci
102	Normativ hüquqi aktlar haqqında	Azərbaycan Respublikası Mərkəzi Seçki Komissiyasının dərc olunmalı aktları rəsmi nəşr sayılan "Azərbaycan" qəzetində və rəsmi mətbuat orqanında dərc olunur.
102	Normativ hüquqi aktlar haqqında	Maddə 40-1. Məhkəmə-Hüquq Şurasının qərarlarının dərci
102	Normativ hüquqi aktlar haqqında	6-cı fəsil Normatİv hüquqİ aktların zaman, məkan və subyektlərə görə qüvvəsİ
102	Normativ hüquqi aktlar haqqında	Maddə 41. Normativ hüquqi aktların qüvvəyə minməsi müddəti
102	Normativ hüquqi aktlar haqqında	41.1. Azərbaycan Respublikasının qanunları, Azərbaycan Respublikası Prezidentinin fərmanları və Azərbaycan Respublikası Nazirlər Kabinetinin qərarları, onların özündə başqa müddət nəzərdə tutulmamışdırsa, dərc edildiyi gündən qüvvəyə minir.
102	Normativ hüquqi aktlar haqqında	41.2. Müvafiq mərkəzi icra hakimiyyəti orqanlarının normativ hüquqi aktları, yerli icra hakimiyyəti orqanlarının, yerli özünüidarə orqanlarının və Azərbaycan Respublikası Mərkəzi Bankının normativ aktları müəyyən edilmiş qaydada dövlət qeydiyyatından keçdikdən sonra özlərində başqa qayda nəzərdə tutulmamışdırsa, dərc edildiyi gündən qüvvəyə minir.
102	Normativ hüquqi aktlar haqqında	41.3. Normativ hüquqi aktın hissəsinin (fəslinin, maddəsinin, bəndinin) qüvvəyə minməsi üçün normativ hüquqi aktın bütövlükdə qüvvəyə minməsinə dair müəyyən edilmiş müddətdən fərqli müddət müəyyən edilə bilər.
102	Normativ hüquqi aktlar haqqında	41.4. Azərbaycan Respublikasının tərəfdar çıxdığı dövlətlərarası müqavilələrdə daha artıq müddət müəyyən edilməyibsə, xarici ticarət fəaliyyətini tənzimləyən normativ hüquqi aktda onun dərc edildiyi gündən 30 gün sonra qüvvəyə mindiyi göstərilməlidir.
102	Normativ hüquqi aktlar haqqında	Maddə 42. Normativ hüquqi aktların qüvvəsinin geriyə şamil edilməsi
102	Normativ hüquqi aktlar haqqında	Normativ hüquqi aktların qüvvəsinin geriyə şamil edilməsi Azərbaycan Respublikası Konstitusiyasının 149-cu maddəsi ilə tənzimlənir.
102	Normativ hüquqi aktlar haqqında	Maddə 43. Normativ hüquqi aktın qüvvədə olma müddəti
102	Normativ hüquqi aktlar haqqında	43.1. Normativ hüquqi akt, onun özündə ayrı hal nəzərdə tutulmamışdırsa, müddətsiz qüvvədə olur.
102	Normativ hüquqi aktlar haqqında	43.2. Akt bütövlükdə, yaxud onun bir hissəsi müvəqqəti qüvvədə ola bilər. Bu halda aktda onun və ya onun müvafiq hissəsinin qüvvədə olma müddəti göstərilir. Göstərilən müddət qurtaran kimi akt, yaxud onun müvafiq hissəsi əlavə elan olmadan qüvvədən düşür. Göstərilən müddət qurtaranadək aktı qəbul etmiş orqan aktın qüvvədə olma müddətinin artırılması və ya ona müddətsiz xarakter verilməsi haqqında qərar qəbul edə bilər.
102	Normativ hüquqi aktlar haqqında	Maddə 44. Normativ hüquqi aktın qüvvəsinin itirilməsi
102	Normativ hüquqi aktlar haqqında	44.1. Normativ hüquqi akt (onun hissəsi) aşağıdakı hallarda öz qüvvәsini itirir:
102	Normativ hüquqi aktlar haqqında	44.1.1. müvəqqəti aktın (aktın hissəsinin) müddəti başa çatdıqda;
102	Normativ hüquqi aktlar haqqında	44.1.2. əvvəllər qəbul edilmiş aktın müddəaları yeni qəbul edilmiş akta zidd olduqda;
102	Normativ hüquqi aktlar haqqında	44.1.3. əvvəllər qəbul edilmiş aktın müddəaları Azərbaycan Respublikasının tərəfdar çıxdığı beynəlxalq müqaviləyə zidd olduqda;
102	Normativ hüquqi aktlar haqqında	44.1.4. Azərbaycan Respublikası Konstitusiyasının 130-cu maddəsinin III hissəsinin 1-3, 6, 8-ci bəndlərində nəzərdə tutulmuş hallarla əlaqədar Azərbaycan Respublikası Konstitusiya Məhkəməsinin qərarı qəbul edildikdə;
102	Normativ hüquqi aktlar haqqında	4.1.5. aktı qəbul etmiş və ya qanunla müəyyən edilmiş qaydada bu səlahiyyətləri almış orqan tərəfindən onun qüvvədən düşməsi və yaxud dayandırılması barədə qərar qəbul edildikdə.
102	Normativ hüquqi aktlar haqqında	44.2. Normativ hüquqi akt onu qəbul etmiş orqanın aktı ilə və ya bunun üçün qanunvericiliklə müvəkkil edilmiş orqanın aktı ilə qüvvədən düşmüş hesab edilir.
102	Normativ hüquqi aktlar haqqında	Maddə 45. Normativ hüquqi aktların məkana və subyektlərə görə qüvvəsi
102	Normativ hüquqi aktlar haqqında	45.1. normativ hüquqi aktlar müvafiq olaraq Azərbaycan Respublikasının bütün ərazisində və ya inzibati ərazi vahidinin ərazisində qüvvədə olur.
102	Normativ hüquqi aktlar haqqında	45.2. Normativ hüquqi aktların qüvvəsi qanunla müəyyən edilmiş hallar istisna olmaqla Azərbaycan Respublikasının vətəndaşlarına, Azərbaycan Respublikasının ərazisində daimi yaşayan və ya müvəqqəti olan əcnəbilərə və vətəndaşlığı olmayan şəxslərə, habelə dövlət və yerli özünüidarə orqanlarının, siyasi partiyaların, ictimai birliklərin, həmkarlar ittifaqları təşkilatlarının və başqa hüquqi şəxslərin vəzifəli şəxslərinə tətbiq edilir.
102	Normativ hüquqi aktlar haqqında	7-ci fəsil Normatİv hüquqİ aktların şərhİ
102	Normativ hüquqi aktlar haqqında	Maddə 46. Normativ hüquqi aktların şərhini zəruri edən hallar
102	Normativ hüquqi aktlar haqqında	46.1. Normativ hüquqi aktın məzmununun müəyyən edilməsinə, məna və məqsədlərinin, qanunvericilikdə istifadə olunan istilahların aydınlaşdırılmasına onun şərhi deyilir.
102	Normativ hüquqi aktlar haqqında	46.2. Rəsmi şərh buna səlahiyyəti olan orqanlar tərəfindən verilə bilər.
102	Normativ hüquqi aktlar haqqında	Maddə 47. Azərbaycan Respublikası Konstitusiyasının və qanunlarının rəsmi şərhinin verilməsi
102	Normativ hüquqi aktlar haqqında	Azərbaycan Respublikası Konstitusiyasının və Azərbaycan Respublikasının qanunlarının rəsmi şərhini Azərbaycan Respublikası Konstitusiyasının 130-cu maddəsinin VI hissəsinə əsasən Azərbaycan Respublikasının Konstitusiya Məhkəməsi verir.
102	Normativ hüquqi aktlar haqqında	Maddə 48. Müvafiq icra hakimiyyəti orqanlarının normativ hüquqi aktlarının rəsmi şərhi
102	Normativ hüquqi aktlar haqqında	Müvafiq icra hakimiyyəti orqanları qəbul etdikləri normativ hüquqi aktları rəsmi şərh edə bilərlər.
102	Normativ hüquqi aktlar haqqında	Maddə 49. Normativ hüquqi aktın şərhi zamanı akta dəyişikliklər olunmasının və konkretləşdirici normaların əlavə edilməsinin yolverilməzliyi
102	Normativ hüquqi aktlar haqqında	Normativ hüquqi akt şərh edilərkən ona dəyişikliklər edilməsinə, konkretləşdirici normalar əlavə olunmasına yol verilmir. Genişləndirici və yaxud məhdudlaşdırıcı təfsirə yalnız normativ hüquqi aktın mətni və mənası arasında açıq-aşkar fərq olanda yol verilir.

Subsets and Splits

No community queries yet

The top public SQL queries from the community will appear here once available.